《风筝歌》
宋代·田锡

白苹洲暖春风生，画楼槛上争筝鸣。
铿锵节奏急复慢，空中一筝天乐声。
三十六宫深窈窕，绣楣藻井光相照。
十三弦上千般声，朝霭微吟暮烟啸。
夜来亲向月中闻，繁音错节何纷纭。
碎如鸾铃与珂佩，巫山队仗迎湘君。
晚来金屋愁微雨，风细筝声不全举。
依稀嫔妾怕人知，啾啾切切私相语。
洪织断续何所拘，凤凰著对飞鸾孤。
梧桐枝边泊未稳，琅玕岛上鸣相呼。
有时方奏俄中绝，宫商斗顿如刀截。
杏花露重鸳鸯寒，空见如霜满庭月。
有时半日全无风，一一暮天楼阁红。
唯闻鸟雀啄弦上，暖珠寒玉何玲珑。
清音朝朝与暮暮，误声不管周郎顾。
只嫌雅郑交奏时，宝铎丁冬暗相妒。

作者简介：田锡（940～1004），字表圣，田锡初名继冲，后更名为锡。嘉州洪雅（今属四川眉山市）人，祖籍京兆（今西安），唐末避黄巢之乱定居四川眉州洪雅（今槽渔滩镇）。曾祖父、祖父均为当时洪雅之名士，太平兴国三年(975)进士，官至右谏议大夫。北宋初年政治家和著名作家，在宋初的政坛和文坛享有较高的声誉。深为宋初士大夫所景仰。 生于晋高祖天福五年，卒于宋真宗咸平六年，年64岁。